《和马钟阳见怀》
明代·谭大初

山名丹凤未应虚，为有高人始结庐。种菊经年堪自老，味兰如昔肯忘予。

缄来开视惊时久，梦里相逢叹日疏。无耐凤雏亦飞去，从今谁寄造门书。

作者简介：谭大初，字宗元，号次川。始兴人。明世宗嘉靖十七年（一五三八）进士。初授工部主事，历官至南京户部尚书。尝力荐海瑞。卒年七十五。著有《次州存稿》。《明史》卷二○一、清温汝能《粤东诗海》卷二四等有传。